Jadav1
బెంగళూరును గెలిపించిన జాదవ్‌
బెంగళూరు: చిన్నస్వామి స్టేడియంలో ఢిల్లీ డేర్‌ డెవిల్స్‌తో జరిగిన మ్యాచ్‌లో రాయల్‌ చాలెంజర్స్‌ బెంగళూరు నిర్ణీత 20 ఓవర్లలో 157 పరుగులు చేసింది.డిల్లీ డేర్‌ డెవిల్స్‌ బ్యాటింగ్‌కు దిగి నిర్ణీత 20 ఓవర్లలో 9 వికెట్ల నష్టానికి 142 పరుగులు చేసింది.దీంతో ఢిల్లీపై రాయల్‌ చాలెంజర్స్‌ బెంగళూరు 15 పరుగులు తేడాతో విజయం సాధించింది. టాస్‌ గెలిచిన రాయల్‌ చాలెంజర్స్‌ బెంగళూరు మొదట బ్యాటింగ్‌ ఎంచుకుంది.జట్టు స్కోరు 26 వద్ద క్రిస్‌ మోరిస్‌ బౌలింగ్‌లో శాంసన్‌ కళ్లు చెదిరే క్యాచ్‌కు ఓపెనర్‌ క్రిస్‌ గేల్‌ 6 పరుగులకే పెవిలియన్‌కు వెళ్లిపోయాడు. తొలి మ్యాచ్‌లో విఫలమైన గేల్‌ ఢిల్లీతో జరిగిన మ్యాచ్‌లోను ఆకట్టుకోలేకపోయాడు.అనంతరం స్వల్ప వ్యవధిలోనే కమిన్స్‌ బౌలింగ్‌లో మరో ఓపెనర్‌ మన్‌దీప్‌ సింగ్‌ 12 పరుగులకే ఔల్డ్‌ అయ్యాడు.ఆరంభం నుంచి ఆచీతూచీ ఆడుతూ, భారీ స్కోరు సాధించేందుకు ప్రయత్నించిన సారథి షేన్‌ వాట్సన్‌ 24 పరుగుల వద్ద నదీమ్‌ బౌలింగ్‌లో స్టంపౌటయ్యాడు.
ఈ దశలో క్రీజులోకి వచ్చిన కేదార్‌ జాదవ్‌ ఢిల్లీ బౌలర్లను ధాటిగా ఎదుర్కొన్నాడు. చక్కటి షాట్లతో స్వేచ్ఛగా పరుగులు చేశాడు.బెంగళూరు తరుపున నిలబడిన ఏకైక బ్యాట్స్‌మెన్‌ జాదవ్‌.ఆరంభంలో కట్టడిగా బౌలింగ్‌ చేసిన డిల్లీ జాదవ్‌ దూకుడును అడ్డుకోలేకపోయింది.కేవలం 37 బంతులు ఆడి 5 బౌండరీలు, 5 సిక్సర్లతో 69 పరుగులు చేసి బెంగళూరు స్కోరు పెంచేందుకు కృషిచేశాడు.దీంతో ఢిల్లీకి 158 పరుగుల టార్గెట్‌ ను నిర్ధేశించగలిగింది.ఢిల్లీ పేసర్లుజహీర్‌ఖాన్‌,మోరిస్‌,కమిన్స్‌ కట్టుదిట్టంగా బౌలింగ్‌ చేశారు.మోరీస్‌ 21 పరుగులు ఇచ్చి 3 పరుగులు,జహీర్‌ ఖాన్‌ 31 పరుగులు ఇచ్చి 2 వికెట్లు తీసుకుని బెంగళూరును తక్కువ స్కోరుకే పరిమితంఅయ్యేలా చేశారు.మరోవైపు కమిన్స్‌, నదీమ్‌ కూడా కీలక వికెట్లు తీసి అదరగొట్టాడు. గేల్‌ హిట్టయ్యేదెప్పుడు ? ఢిల్లీ డేర్‌ డెవిల్స్‌తో జరిగిన మ్యాచ్‌లో బెంగళూరు తక్కువ స్కోరుకే తొలి వికెట్‌ కోల్పోయింది.విధ్వంసకర ఓపెనర్‌ క్రిస్‌ గేల్‌ 6 పరుగులకే ఈ మ్యాచ్‌లోనూ విఫలమయ్యాడు.
ఢిల్లీ ఆటగాడు శాంసన్‌ పట్టిన అద్భుత క్యాచ్‌కు అతడు పెవిలియన్‌కు వెళ్లిపోయాడు.3.2 ఓవర్‌లో క్రిస్‌ మోరీస్‌ బౌలింగ్‌లో భారీ షాట్‌ ఆడేందుకు ప్రయత్నించగా బంతి మిడ్‌ ఆఫ్‌లో గాల్లోకి లేచింది.బంతి గమనాన్ని అంచనా వేసిన శాంసన్‌ గాల్లోనే డైవ్‌ చేసి ఆందుకున్నాడు.ఈ మ్యాచ్‌ లోనైనా చెలరేగి అంతర్జాతీయ టి20 క్రికెట్‌లో 10 వేల పరుగులు మైలురాయిని చేరుకోవాలని ఆశపడిన గేల్‌ మరో మ్యాచ్‌ వరకు నిరీక్షణ తప్పదు.గేల్‌ ఒకప్పటి ఆటను ఆస్వాదించాలని ఉత్సాహంతో స్టేడియానికి వచ్చిన అభిమానులకు నిరాశ మిగిలింది. పోరాడిన డిల్లీ డేర్‌ డెవిల్స్‌ రాయల్‌ చాలెంజర్స్‌ బెంగళూరు అనంతరం ఢిల్లీ డేర్‌్‌ డెవిల్స్‌ బ్యాటింగ్‌క దిగి పోరాటం చేసింది.ఓపెనర్లు ఫర్వాలేదనిపించే విధంగా స్కోరు చేశారు.
ఓపెనర్‌ తారే 17 బంతులు ఆడి 3 బౌండరీలతో 18 పరుగులు చేసి మిల్స్‌బౌలింగ్‌లో ఔటయ్యాడు.మరో ఓపెనర్‌ బిల్లింగ్‌ 19 బంతులు ఆడి 1 బౌండరీ,1 స్సిక్సర్‌తో 25 పరుగులు చేసి ఇక్భాల్‌ అబ్దుల్లా బౌలింగ్‌లో స్టాన్‌లాన్‌క్‌కు క్యాచ్‌ ఇచ్చి వెనుదిరిగాడు. ఇక నయర్‌ 3 బంతులు ఆడి 1 బౌండరీతో 4 పరుగులు చేసి స్టాన్‌లాన్‌క్‌ బౌలింగ్‌లో పెవిలియన్‌కు వెళ్లిపోయాడు.సాంసన్‌ 12 బంతులు ఆడి 1 బౌండరీతో13 పరుగులు చేసి స్టాన్‌లాన్‌క్‌ బౌలింగ్‌లో బిన్నీకి క్యాచ్‌ ఇవ్వడంతో ఔటయ్యాడు.ఇక పంత్‌ నిలకడగా 36 బంతులు ఆడి 3 బౌండరీలు,4 సిక్సర్లతో 57 పరుగులు చేసి హాఫ్‌ సెంచరితో ఒంటరి పోరాటం చేశాడు. అనంతరం నగీ బౌలింగ్‌లో వెనుదిరిగాడు.
మారిస్‌ 5 బంతులు ఆడి 4 పరుగు లతో అక్బాల్‌ అబ్దుల్లా బౌలింగ్‌లో ఎల్‌బిడబ్ల్యూ అయ్యాడు.బ్రాత్‌ వెట్‌ 5 బంతులు ఆడి 1 పరుగు చేసి చాహల్‌ బౌలింగ్‌లో ఔటయ్యాడు. కమిన్స్‌ 12 బంతులు ఆడిఇ 1 బౌండరీతో 6 పరుగులు చేసి వాట్సన్‌ బౌలింగ్‌లో వెనుదిరిగాడు.మిశ్రా 4 బంతులు ఆడి 3 పరుగులు చేసి నాటౌట్‌గా నిలువగా నదీమ్‌ 1 బంతి ఆడి జిరో పరుగుల వద్ద నాటౌట్‌ గా నిలిచాడు.ఢిల్లీ డేర్‌ డెవిల్స్‌కు చెందిన టాపార్డర్‌ ఫర్వాలేదని పించినా టెలెండర్లు నిలదొక్కుకోలేకపోవడంతో స్కోరు నత్తనడకన సాగింది.